**Էլիզաբեթ Բորն** (ֆր.՝ Élisabeth Borne, ապրիլի 18, 1961(1961-04-18), Փարիզի 15-րդ շրջան, Փարիզ), ֆրանսիացի քաղաքական գործիչ, բնապահպանության համալիր բարեփոխումների նախարարին կից տրանսպորտի պատասխանատու նախարար (2017 թվականից), համալիր բնապահպանական բարեփոխումների նախարար (2019 թվականից)։ 2022 թվականի մայիսի 16-ից Ֆրանսիայի վարչապետ։

Կենսագրություն
--------------

Ավարտել է Պոլիտեխնիկական դպրոցը և Կամուրջների և ճանապարհների ազգային դպրոցը, 1987 թվականին սկսել է մասնագիտական կարիերան Տրանսպորտի և սարքավորումների նախարարությունում (Ministère des Transports et l'Équipement), որը հետագայում վերակազմավորվել է Ֆրանսիայի բնապահպանության նախարարության։

1991-1993 թվականներին Լիոնել Ժոսպենի աշխատակազմում աշխատել է ազգային կրթության նախարար, իսկ 1997-2002 թվականներին, երբ Ժոսպենը զբաղեցրել է Ֆրանսիայի վարչապետի պաշտոնը, նա դարձել է տրանսպորտի խնդիրների պատասխանատուն։

2002-ին նա դարձել է *SNCF* ֆրանսիական երկաթուղիների պետական ձեռնարկության ռազմավարության տնօրեն։

2007 թվականին տեղափոխվել է *Eiffage* մասնավոր շինարարական ընկերություն։

2008 թվականին եկել է պետական ծառայության՝ հինգ տարի Փարիզի քաղաքապետարանում զբաղվել է քաղաքի զարգացման հարցերով։

2013 թվականին ներքին գործերի նախարար Մանուել Վալսը Բորնին նշանակել է Պուատու-Շարանտի երկրամասի ղեկավար։

Ղեկավարել է բնապահպանության նախարար Սեգոլեն Ռուայալի աշխատակազմը։

2015 թվականի մայիսի 19-ին դարձել է փարիզյան *RATP* քաղաքային տրանսպորտային ընկերության ղեկավար, որն աշխարհում հինգերորդն է ուղևորահոսքով, մասնակիորեն փոխադրումներ է իրականացնում նաև մայրաքաղաքի սահմաններից դուրս՝ Իլ դը Ֆրանս տարածաշրջանի տարածքում։ Այսպիսով, Բորնը դարձել է երկրորդ կինը, որը նախագահ Ֆրանսուա Օլանդի կողմից նշանակվել է պետական խոշոր ընկերության ղեկավարի պաշտոնում (*Française des jeux*-ի գլխավոր գործադիր տնօրեն Ստեֆան Պալլեսից հետո, վիճակախաղի և սպորտի խաղադրույքների մենաշնորհը) և *RATP*-ի երկրորդ կին նախագահը ընկերության պատմության մեջ (Անն-Մարի Իդրակից հետո)։

Երկար ժամանակ մոտ էր Սոցիալիստական կուսակցությանը, ապա անդամագրվել է «Առա՛ջ, Հանրապետությու՛ն» կուսակցությանը։

### Ֆիլիպի կառավարություններում

2017 թվականի մայիսի 17-ին Ֆիլիպի կառավարությունում նշանակվել է Նիկոլաս Հուլոտի շրջակա միջավայրի վերափոխումներին ենթակա տրանսպորտի նախարար։

2017 թվականի հունիսի 21-ին պահպանել է պաշտոնը Ֆիլիպի երկրորդ կառավարության ձևավորման ժամանակ։

2018 թվականի մարտի 26-ին հայտարարվել է ֆրանսիական երկաթուղիների պետական ընկերության՝ *SNCF*-ի գործադուլը, և կառավարության կողմից հանձնարարվել է առաջարկություններ պատրաստել երկաթուղային տրանսպորտում մրցակցության ընդլայնման վերաբերյալ։

2019 թվականի հուլիսի 16-ին նշանակվել է նույն կառավարությունում համալիր բնապահպանական բարեփոխումների նախարար, բայց ոչ պետական նախարարի կարգավիճակում, որն ունեցել է նրա պաշտոնաթող նախորդը՝ Ֆրանսուա դե Ռյուժին։

### Կաստեքսի կառավարությունում

2020 թվականի հուլիսի 6-ին Ժան Կաստեքսի կառավարության ձևավորման ժամանակ ստացել է աշխատանքի, զբաղվածության և ինտեգրման նախարարի պաշտոնը։

Ծանոթագրություններ
------------------

1. 1 2  Roglo — 1997. — ed. size: 9000000
2. ↑  *Deutsche Nationalbibliothek* Record #1219930946 // Gemeinsame Normdatei (գերմ.) — 2012—2016.
3. ↑  Ingeniera de larga trayectoria, incansable y despiadada. Así describen los analistas franceses a Élisabeth Borne, la nueva primera ministra de Francia (իսպ.) — 2022.
4. ↑
5. ↑  «Le Président de la République a nommé Mme Elisabeth BORNE, Première ministre et l'a chargée de former un Gouvernement». *elysee.fr* (ֆրանսերեն). 2022 թ․ մայիսի 16. Վերցված է 2022 թ․ մայիսի 17-ին.
6. ↑  «Elisabeth Borne, ingénieure prisée par la gauche, future patronne de la RATP». *l’Entreprise* (ֆրանսերեն). L’Express. 2015 թ․ ապրիլի 17. Վերցված է 2017 թ․ հունիսի 1-ին.
7. ↑  «Elisabeth Borne». *Sa bio* (ֆրանսերեն). Voici. 2015 թ․ մայիսի 20. Վերցված է 2017 թ․ հունիսի 1-ին.
8. ↑  Sibylle Vincendon (2015 թ․ մայիսի 20). «Elisabeth Borne. Elle a pris le métro» (ֆրանսերեն). Liberation. Վերցված է 2017 թ․ հունիսի 1-ին.
9. ↑  Fanny Bouvard, Anne Tréguer (2019 թ․ հուլիսի 17). «Elisabeth Borne, la nouvelle ministre de la Transition écologique, a été préfète de la région Poitou-Charente» (ֆրանսերեն). France bleu. Վերցված է 2019 թ․ հուլիսի 17-ին.
10. ↑  Philippe Jacqué (2017 թ․ մայիսի 17). «Elisabeth Borne, une « workaholic » aux transports» (ֆրանսերեն). Le Monde. Վերցված է 2017 թ․ հունիսի 1-ին.
11. ↑  Éric Béziat (2018 թ․ մարտի 30). «Le gouvernement dévoile les modalités de l'ouverture à la concurrence ferroviaire» (ֆրանսերեն). Le Monde. Վերցված է 2018 թ․ մարտի 30-ին.
12. ↑  «La ministre des Transports Elisabeth Borne nommée ministre de l'Écologie» (ֆրանսերեն). Le Figaro. 2019 թ․ հուլիսի 17. Վերցված է 2019 թ․ հուլիսի 17-ին.
13. ↑  «Remaniement : qui sont les ministres du gouvernement Castex» (ֆրանսերեն). Le Figaro. 2020 թ․ հուլիսի 6. Վերցված է 2020 թ․ հուլիսի 6-ին.

Արտաքին հղումներ
----------------

* «Elisabeth Borne» (ֆրանսերեն). Gala. Վերցված է 2017 թ․ հունիսի 1-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր (ֆր.) |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Մեծ նորվեգական · ՏԱՍՍ տեղեկանք |
|  |
| Չափորոշչային վերահսկողություն | GND: 1219930946 · LCCN: no2023073865 · SUDOC: 200738054 · VIAF: 4577149719138311130006 · WorldCat VIAF: 4577149719138311130006 |

 |